Miquèl de Montanha

thumb
Miquèu Eiquèm de Montanha (nascut lo 28 de febrièr de 1533 e defuntat lo 13 de setembre de 1592 a Sent Miquèu de Montanha (Perigòrd), foguèt un pensaire e òme politic occitan de la Renaissença.
 Biografia 
Miquèu de Montanha nasquèt en una familha de negociants de Bordèu, carrièra Rossèla. Son rèiregrand, Ramon Eiquèm, crompèt en 1477 un castèl del sègle XIV, a Montanha (Perigòrd) e accediguèt a la condicion nòbla de « Senhor de Montanha », un títol que transmetèt als sieus descendents.
Son grand, Grimon Eiquèm, demorèt mercadièr e contunhèt de far prosperar l'ostal de negòci a Bordèu.

Son paire, Pèir Eiquèm, primièr de la familha a nàisser al castèl de Montanha, en 1495, daissèt lo comèrci e faguèt carrièra dins la armas. Participèt a las campannhas d'Itàlia. En 1519, « nòble òme, Pèire Eiquèm, senhor de Montanha, escudièr », faguèt omenatge a l’arquevesque de Bordèu, sobeiran de la baroniá de Montravel. Sa rotura  definitivament atudada, en 1529, maridèt Antoinette Lopez de Villanueva, filha de mercadièrs tolosencs e d'origina judeo-espanhòla convertida al protestantisme. Miquèl, l'ainat de sèt fraires e sòrres recebèt de  son paire una educacion liberala e umanista.
Tre sa naissença, l'educacion del jove Miquèu seguiguèt un plan pedagogic dirigit per son paire e afinat pels conselhs de sos amics umanistas. Pauc après sa naissença, Montanha foguèt daissat dins un maset, ont visquèt las purmèras tres annadas de sa vita dab la sola companhia d'una familha paisana, « dins l’amira, segon son paire, de lo far venir pus près del pòble, e de sas condicions de vida, qu'a plan de besonh de nòstra ajuda. »Montagne "Essays", III, 13 
Après aqueles purmèrs ans espartencs, Montanha tornèt al castèl. L'objectiu èra de far del latin sa primièra lenga. L'educacion  intellectuala de Montanha foguèt fisada a un tutor alemand nomenat Horstanus. Son paire embauchava sonque de servents que parlavan latin e ordonèt de s'adreiçar al dròlle sempre en latin. La meteissa règla s'aplicava per sa maire, son paire, los servents, qu'èran totes obligats d'emplegar sonque los mots latins qu'el utilizava, e aqueriguèt aital lo saber de la lenga que son tutor li comunicava. L'educacion latina de Montanha èra acompanhada de contunh d'una estimulacion intellectuala e espirituala. Foguèt familiarizat amb lo grèc per un metòde pedagogic qu'emplegava jòcs, convèrsa, exercicis de meditacion solitària, tant coma los libres.

 Ligams extèrnes 
 wikimedia Miquèl de Montanha

Referéncias

Categoria:Personalitat de la Renaissença
Categoria:Personalitat francesa del sègle XVI
Categoria:Escrivan francés del sègle XVI
Categoria:Filosòf
Categoria:Filosòf epicurian
Categoria:Filosòf de la Renaissença
Categoria:Filosòf del sègle XVI
Categoria:Umanista francés
Categoria:Moralista
Categoria:Filosòf francés
Categoria:Filosòf catolic
Categoria:Ensagista francés
Categoria:Personalitat politica del Regim Ancian
Categoria:Cònsol de Bordèu
Categoria:Personalitat de Gironda
Categoria:Personalitat de Dordonha
Categoria:Bordèu
Categoria:Antiesclavagista
Montanha
Montanha